প্রধানমন্ত্রীর সফরের আগেই মর্মান্তিক ঘটনা, ট্রেনের ধাক্কায় মৃত ৪

ওয়েবডেস্ক- নদিয়ায় (Nadia) তাহেরপুরে (Taherpur) আজ সভা করবেন প্রধানমন্ত্রী নরেন্দ্র মোদি (Pm Narendra Modi) । এদিকে তার আগেই বড়সড় অঘটন ঘটে গেল। প্রধানমন্ত্রীর সভায় যোগ দিতে আসছিলেন ওরা, দুর্ঘটনার কবলে প্রাণ গেল চারজনের। জানা গেছে, ট্রেনের ধাক্কায় (Train Accident) মৃত্যু হয়েছে চারজনের। মৃতরা মুর্শিবাদাবাদের বাসিন্দা বলে জানা গেছে।

মোদির সভায় যোগ দিতেই তাঁরা নদিয়ার তাহেরপুরে এসেছিলেন। ঘটনার খবর পেয়েই ঘটনাস্থলে পৌঁছেছে রেল এবং পুলিশের উচ্চপদস্থ আধিকারিকরা। কীভাবে দুর্ঘটনা খতিয়ে দেখা হচ্ছে। শনিবার সকালে প্রধানমন্ত্রীর সভা, তার আগেই চরম বিপত্তি ঘিরে চাঞ্চল্য।

আরও পড়ুন- ‘গো ব্যাক মোদি’, তাহেরপুরে এ কী অবস্থা?

সকালে ঘটনাটি ঘটেছে তাহেরপুর স্টেশনের কাছে। জানা গেছে, মোদির সভায় যোগ দিতে শুক্রবার রাতে মুর্শিদাবাদ থেকে ৪০ জন এসেছিলেন। এদের সকলেই বড়ঞার সাবলদহ গ্রামের বাসিন্দা। এদের মধ্যে কয়েকজন ভোরবেলা রেললাইনের ধারে প্রাতঃকৃত্য সারতে যান। সেই সময় অন্যদিক থেকে ধেয়ে আসা ট্রেনের ধাক্কায় লাইনে ছিটকে পড়েন চারজন। ঘটনাস্থলেই মৃত্যু হয় তাদের। শক্তিনগর হাসপাতাল সূত্রে খবর, আহতের অবস্থা আশঙ্কাজনক।

দেখুন আরও খবর-

–